section_heading: Industrijska revolucija
paragraph_text: Industrijska revolucija i izgradnja željezničke pruge potpuno su promijenili krajolik u pojedinim dijelovima grofovije. Wolverton koji je na sjeveru grofovije a danas je dio grada Milton Keynesa, postao je nacionalno središte za izgradnju vagona, dok se proizvodnja namještaja i proizvodnja papira smjestila na jugu. U središtu grofovije razvilo se čipkarstvo koje je brzo raslo jer je nudilo posao ženama i djeci siromašnih obitelji. Buckingham još uvijek ima dobre željezničke veze s Londonom, Birminghamom i Manchesterom, a izrada namještaja i dalje je jedna od glavnih grana privrede na jugu grofovije.